Huma erbgħa l-Istatwi Titulari ta' Marija Bambina li kull sena nhar it-8 ta' Settembru jinħarġu Proċessjonalment mit-Tempji tagħhom fejn huma meqjuma b'tant għożża. Fdan l-artiklu tiegħi ser nagħti ħarsa lejn l-istorja tal-istatwa ta' Marija Bambina li tinsab fil-Bażilika Kolleġġjata tal-Isla. Jingħad li din l-istatwa oriġinarjamnet kienet pulena ta' ġifen u kienet inġiebet Malta fis-sena 1618 minn wieħed Kaptan Awstrijakk mill-Golfta' Venezja. Aktar tard din il-pulena ġiet modifikata biex saret statwa ta' Marija Bambina. L-istorja tgħid li kienu żewġ negozjanti mill-Isla stess li kienu talbu lill- Kaptan biex dan jagħti l-pulena li kien ġab lill-Knisja. Minn dokumenti tal-Parroċċa nafu li fis-sena 1686 din l-istatwa ta' Marija Bambina kienet diġà tinħareġ fil-purċissjoni ta' nhar il-festa. Qabel ma sar il-pedestall tal-fidda li għandha l-istatwa llum kien hemm ieħor li nħadem mill-iskultur Marjanu Gerada ta' Bormla. Il-bradella flimkien mal-bankun saru fis-sena 1885. Saru festi kbar meta din l-istatwa kienet ġiet sollennement inkurunata waqt ċerimonja li tmexxiet mill-Isqof Dom Mauro Caruana mgħejjun mill-Isqof Gwanni Marija Kien intrama ark kbir sabiex taħtu tkun tista' ssir din iċ-ċerimonja. Dan l-ark kien inġieb mir-raħal ta' Ħal-Lija fejn għadu jintrama kull sena fi Triq il-Forn sabiex minn taħtu tgħaddi l-Istatwa tas-S.S.M.U. Salvatur nhar is-6 t'Awwissu. Ħamsin sena wara kienet saret ċerimonja solenni oħra li kienet tmexxiet mill-Kardinal Giacomo Lercano li f'isem il- kleru, flimkien mal-poplu tal-Isla, poġġa f'riġlejn il-Bambina warda mill-isbaħ maħduma fid-deheb. Kienu saru festi kbar ukoll fis-sena 1996 meta l-istatwa għalqet 75 sena minn meta kienet ġiet Inkurunata. L-Istatwa ttieħdet fil-Kon Katidral ta' San Ġwann fil-Belt u wara nġiebet lura lejn l-Isla bil-baħar fejn kien hemm mixegħla sabiħa fil-Port il-Kbir. Saret ukoll ċerimonja sabiħa ta' tifkira fl-istess post fejn 75 sena qabel kienet saret l-Inkurunazzjoni tal-Bambina. Flimkien mal-kuruna u l-warda tad-deheb li għandha l-istatwa din hija wkoll miksija bi pjanċi tal-fidda u ddekorata b'ħafna ħaġar prezzjuż. Għandha wkoll raġġiera kbira tal- fidda. Matul is-sena l-Istatwa Titulari ta' Marija Bambina titqiegħed f'niċċa li hemm fuq l-artal tal-kor tal-Bażilika, filwaqt li matul il-jiem tal-festa meta tkun armata fil-Knisja jintrama artal quddiemha biex ikun jista' jsir il-quddies fuqu. Meta matul it-Tieni Gwerra Dinjija minn fuq l-Isla kienet għaddejja l-qilla kerha tal-għadu, tant li l-Knisja kienet kważi nqerdet għal kollox, l-Istatwa ta' Marija Bambina flimkien ma' dik ta' Ġest: Redentur Mirakoluż kienu ġew meħuda għall-kenn fil-Bażilika ta' Sant'Elena f'Birkirkara. Minbarra l-fatt li din l-Istatwa ta' Marija Bambina tal-Isla tgawdi devozzjoni kbira hija wkoll waħda mill-eqdem li għandna fil-gżejjer Maltin. Il-festa t-tajba lil kulħadd Bażilika ta l-Isla armata għall-festa tal-Bambina qabel it tieni Gwerra Il-Vara ta' Marija Bambina bl-artal quddiemha qabel il-Gwerra Il-Bambina armata taħt i it-tribuna Bażilikali qabel il-Gwerra Kartolina tal-Bambina meta l-knisja kienet għadha Parrokkjali